Document ID: 32003R1402

KOMISIJAS REGULA (EK) Nr. 1402/2003
(2003. gada 1. augusts),
ar kuru nosaka tabulu kopumu un izstrādā definīcijas, kas saistītas ar statistikas pamatapsekojumiem attiecībā uz platībām, kuras apstādītas ar vīnogulājiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1979. gada 5. februāra Regulu (EEK) Nr. 357/79 par statistikas pārskatiem attiecībā uz vīnogulāju stādījumiem[1], kurā jaunākie grozījumi izdarīti ar Regulu (EK) Nr. 2329/98[2], un jo īpaši tās 4. panta 2. punktu,
ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju[3], kurā jaunākie grozījumi izdarīti ar Regulu (EK) Nr. 2585/2001[4], un jo īpaši tās 73. pantu,
tā kā:
(1) Komisijas 1979. gada 17. maija Regula (EEK) Nr. 991/79, ar kuru nosaka tabulu kopumu un izstrādā definīcijas, kas saistītas ar statistikas pamatapsekojumiem attiecībā uz platībām, kuras apstādītas ar vīnogulājiem, kā arī atceļ Regulas Nr. 143 un Nr. 26/64/EEK[5], ir būtiski grozīta[6]; skaidrības un lietderības labad minētā regula jākodificē.
(2) Ievērojot Regulu (EEK) Nr. 357/79, dalībvalstīm jāiesniedz statistisko pamatapsekojumu rezultāti, izmantojot tabulu kopumu, kas jāpieņem saskaņā ar minētās regulas 8. pantā noteikto procedūru.
(3) Lai nodrošinātu minētajās tabulās uzrādīto datu salīdzināmību, jāparedz konkrētas definīcijas attiecībā uz pamatapsekojumiem.
(4) šajā regulā paredzētie pasākumi ir saskaņā ar Lauksaimniecības statistikas pastāvīgās komitejas un Vīna pārvaldības komitejas atzinumu,
IR PIEŅĒMUSI ŠO REGULU.
1. pants
Šīs regulas I pielikumā ir tabulu kopuma paraugs, kas jāizmanto ar vīnogulājiem apstādīto platību statistiskajiem apsekojumiem.
2. pants
1. Šīs regulas II pielikumā ir definīcijas attiecībā uz pamatapsekojumiem.
2. Tā kā statistikas pamatapsekojumi attiecas uz stāvokli vīnkopības gada beigās, tad uzskata, ka ar vīnogulājiem apstādītā platība, kur apstādīšana, pārstādīšana vai potēšana veikta vīnkopības gadā pirms apsekojuma, ir jaunāka par vienu gadu.
3. pants
Regulu (EEK) Nr. 991/79 atceļ.
Atsauces uz atcelto regulu uzskata par atsaucēm uz šo regulu, un tās lasa saskaņā ar IV pielikuma korelācijas tabulu.
4. pants
Šī regula stājas spēkā divdesmitajā dienā pēc publicēšanas Eiropas SavienībasOficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 1. augustā

Labels: 19
6